“Agrobank” birinchilardan bo‘lib Sberbank kartalariga tezkor pul o‘tkazmalarini yo‘lga qo‘ydi

Endi ikkala yo‘nalishda ham “Agrobank—Sberbank—Agrobank” pul o‘tkazmalari yanada qulay va yanada tezkordir.
Endilikda siz O‘zbekistondan Rossiyaga pul o‘tkazmasini “Agrobankmobile” ilovasida va Rossiyadan O‘zbekistonga Sberbank Online ilovasida amalga oshirishingiz mumkin. Buning uchun bank ofisiga tashrif buyurishingiz shart emas.
Pul o‘tkazmasini amalga oshirish uchun bank kartasi raqamini yoki oluvchining mobil telefon raqamini kiritishning o‘zi kifoya.
Rossiya va O‘zbekistondagi eng yirik banklar — Sberbank va “Agrobank”, “Agrobank” kartalaridan Sberbank kartalariga tezkor pul o‘tkazmalari xizmatini ishga tushirdi. Shunday qilib, to‘g‘ridan to‘g‘ri pul o‘tkazmalari endi ikkala yo‘nalishda ham mavjud.
Rossiyaga pul o‘tkazish “Agrobankmobile” ilovasi orqali amalga oshiriladi. Yuborilgan pul mablag‘lari UzCard va Humo bank kartalaridan olinadi, maxsus ayirboshlash kursi bo‘yicha rublga o‘tkaziladi va to‘g‘ridan to‘g‘ri Sberbank kartalariga o‘tkaziladi. Jarayonga vositachilar jalb qilinmaganligi sababli komissiya atigi 1 (bir) foizni tashkil qiladi.
Ma‘lumki, o‘tgan yilning kuzida “Agrobank” “Sberbank” ilovasi orqali Rossiyadan O‘zbekistonga milliy bank kartalariga pul o‘tkazmalarini amalga oshirganligini e‘lon qilgan birinchi banklardir. Keyin taqdimot paytida bank vakillari yig‘ilganlarga qarama-qarshi yo‘nalishda, ya‘ni milliy bank kartalaridan Sberbank kartalariga pul o‘tkazmalarini tashkil qilishga va’da berishdi.
Azamat To‘rayev, boshqaruvchi direktor — “Agrobank” boshqaruvi raisining o‘rinbosari:
— Biz mijozlarimizga bergan va’damizni bajara olganimizdan va milliy bank kartalaridan Sberbank kartalariga pul o‘tkazish imkoniyatini berganimizdan mamnunmiz. Ushbu xizmat sizga Sberbank kartalariga darhol pul o‘tkazish imkoniyatini beradi. Ushbu xizmat farzandlari Rossiyada tahsil olayotgan ota-onalar uchun ham, boshqa sabablarga ko‘ra, jumladan, mehnat migratsiyasi yoki davolanish uchun kelgan yurtdoshlarimiz qarindoshlari uchun ham foydali bo‘ladi.
Kirill Dmitriyev, “Sberbank”ning to‘lovlar va o‘tkazmalar bo‘limining direktori:
— Biz Rossiya, iqtisodiy va madaniy aloqalari yaqin bo‘lgan O‘zbekiston, Tojikiston, Qirg‘iziston, Ozarbayjon, Armaniston va boshqa davlatlarga zudlik bilan uzatishning ekotizimini izchil qurmoqdamiz. Bu masalada bizning ustuvor vazifalarimiz — tranzaksiyalarning qulayligi, tezligi va xavfsizligi. Biz ushbu xizmatga ulangan xorijiy banklar sonini kengaytirishni davom ettirmoqdamiz: bugungi kunda ularning soni 19 taga etdi. Va MDH mamlakatlaridagi hamkasblarimiz ushbu tashabbusni qo‘llab-quvvatlashlari va o‘zlarining mobil ilovalarida Rossiyaga pul o‘tkazmalari uchun o‘xshash imkoniyatlarni yaratishni boshlashlari juda muhimdir.
Zafar Mamajonov, bank kartalariga xizmat ko‘rsatish departamenti direktori:
— Sberbank kartasiga pul o‘tkazmasini amalga oshirish uchun siz “Agrobankmobile” ilovasini yuklab olishingiz, O‘zbekistondagi istalgan bankning bank kartasini qo‘shishingiz va pul o‘tkazmasini amalga oshirishingiz kerak bo‘lgan “O‘tkazmalar” bo‘limida Sberbank karta raqamini kiritishingiz kerak. Pul avtomatik ravishda konvertatsiya qilinadi va shu zahotiyoq oluvchining kartasiga o‘tkaziladi.
Hozirgi vaqtda “Agrobankmobile” — bu eng ko‘p yuklab olingan bank dasturlaridan biri. U Humo, UzCard kartalari o‘rtasidagi pul o‘tkazmalari, uyali aloqa operatorlari va internet provayderlarining xizmatlari uchun to‘lov, kommunal to‘lovlar, onlayn omonatlar, onlayn mikrokreditlar, valyutani konversiya qilish va boshqa xizmatlarni taklif etadi.
“Agrobank” matbuot xizmati
www.agrobank.uz
Instagram
Telegram
Facebook